
COMUNICAT

7 APRILIE – ZIUA MONDIALA A SANATATII
URBANIZARE SI SANATATE

Urbanizare si sanatate este tema aleasa pentru acest an, de catre Organizatia Mondiala a Sanatatii, ca o recunoastere a efectului pe care urbanizarea il are asupra sanatatii fiecaruia dintre noi. 


Mai mult de un milliard de oameni, adica o treime din populatia urbana, traieste in cartierele sarace ale oraselor lumii. Banca Mondiala estimeaza ca pana in 2035, orasele vor deveni principalele locatii ale saraciei. Obiectivul Zilei Mondiale a Sanatatii este de a antrena guvernele, organizatiile internationale, lumea afacerilor si societatea civila, intr-un efort comun de asezare a sanatatii in centrul politicii de urbanizare. 

Cresterea rapida a populatiei, care traieste la orase, va fi printre cele mai importante probleme de sanatate globala ale secolului 21. In multe cazuri, viteza urbanizarii a depasit posibilitatea guvernelor de a construi infrastructura de baza. Prin urmare, urbanizarea este asociata cu o serie de provocari pentru sanatate legate de apa, mediul inconjurator, violenta, accidente, boli si factorii de risc asociate acestora precum: tutunul, dietele nesanatoase, inactivitatea fizica, consumul de alcool. 

Urbanizarea nu este a priori pozitiva sau negativa. Exista solutii pentru abordarea provocarilor pentru sanatatea publica, create de urbanizare. Planificarea urbana poate promova in randul populatiei comportamente sanatoase. Construirea de orase accesibile si prietenoase pentru populatia de toate varstele va fi un beneficiu pentru fiecare dintre noi. 


La nivel local, Ziua Mondiala a Sanatatii va fi marcata printr-o masa rotunda, organizata de catre Directia de Sanatate Publica Salaj in parteneriat cu Primaria Municipiului Zalau. La eveniment, care va avea ca tematica “Urbanizarea si sanatatea”, vor participa specialisti in domeniu, precum si invitati din cadrul Facultatii de Geografia Turismului - Universitatea Babes-Bolyai Cluj-Napoca 

In cadrul mesei rotunde vor fi urmarite si puse in evidenta aspecte privind cresterea gradului de constientizare asupra provocarilor legate de sanatate asociate cu urbanizarea.  

Masa rotunda cu tematica susmentionata va avea loc vineri, 9 aprilie a.c., de la ora 11.00, in Sala de sedinte a Primariei Municipiului Zalau din P-ta Iuliu Maniu nr. 3. 

